पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। भिगोने की लिए डाली गई दाब को निकालने कुएं में उतरे पिता-पुत्र की मौत हो गई। पहले पुत्र कुएं से निकली गैस का शिकार बना और उसे बचाने के लिए उतरा पिता भी गैस की चपेट में आ गया। हादसा बुधवार को बिजौली थाना क्षेत्र के वीरमपुरा गांव में हुआ।
वीरमपुरा गांव में छिद्दीराम बाथम (50) अपने तीन पुत्रों के साथ रहते थे। दस दिन पहले उन्होंने गांव में स्थित एक कुएं में गलाने के लिए दाब (सूखी घास) डाल दी थी। बुधवार की सुबह लगभग छह बजे उनका बड़ा बेटा राजवीर (28) कुएं में पड़ी दाब को निकालने के लिए उतरा था। इस दाब से उन्हें रस्सी बनाना थी।
कुएं में उतरकर राजवीर ने जैसे ही दाब को उठाया, इसमें से निकली गैस के प्रभाव से वह चिल्लाते हुए वहीं गिर पड़ा। जब काफी देर तक वह नहीं निकला तो छिद्दी के छोटे बेटे लोकेंद्र ने उन्हें बताया कि राजवीर कुएं में उतरा था, उसके बाद निकला नहीं। उसके चिल्लाने की आवाज जरूर आई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn